Dyrøya (Øksnes)

Dyrøya er ei øy i Øksnes kommune i Nordland med et areal på 6,5 km². Høyeste punkt på Dyrøya er Blåtinden på 562 moh.

Dyrøya er ei av flere øyer i Øksnes Vestbygd. Blant andre øyer i dette området er Nærøya og Tindsøya. Tidligere var det mye aktivitet på disse øyene, men i dag er det få fastboende igjen. I bilens tidsalder er det tungvint å bo på øyer uten veiforbindelse til «fastlandet».

Det største stedet på Dyrøya er fiskeværet Barkestad. Barkestad har lang tradisjon som fiskevær, og har fremdeles daglig hurtigbåtanløp.

Opprinnelsen til navnet på øya er usikker. Det kan bety ei øy der det finnes ville dyr (rein eller hjort), eller sikte til rike ressurser, at øya er verdifull (dyrebar).Kuling.net: Dyrøya (om gården Dyrøya)

Antikvaren og arkeologen Olaus Martens Nicolaissen ble født på Dyrøya i 1846.

 Referanser 

 Eksterne lenker 
 Kuling.net: Den rike Balle (sagn)
 Kuling.net: Sagnet om Ballura i Øksnes (av Anker Gustavsen, fra Håløygminne 2 1972)

De andre gårdene på Dyrøya
 Kuling.net: Austringen
 Kuling.net: Barkestad
 Kuling.net: Bergsenga
 Kuling.net: Brønnvågan
 Kuling.net: Gudmundsvika

Kategori:Øyer i Vesterålen
Kategori:Øyer i Øksnes